**4zentendre Város Önkormányzat Képviselő-testülete**

**24/2021. (VI.04.) önkormányzati rendelete**

**Szentendre Város Semmelweis Díjáról szóló 23/2014. (IX.16.) önkormányzati rendelet módosításáról**

Szentendre Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a Képviselő-testület hatáskörét gyakorolva Magyarország Alaptörvénye 32. cikk (1) bekezdés a) pontjában foglalt jogkörében és Magyarország helyi önkormányzatairól szóló 2011. évi CLXXXIX. törvény 8. § (2) bekezdésében kapott felhatalmazás alapján eljárva a következőket rendeli el:

**1. §**

A Szentendre Város Semmelweis Díjáról szóló 23/2014. (IX.16.) önkormányzati rendelet a következő 2/A. §-sal egészül ki:

**„2/A. §**

(1) A 2. §-ban foglaltakon túl a 2021. évben kivételesen, egyszeri alkalommal a koronavírus járvány miatti veszélyhelyzetre tekintettel, a koronavírus elleni védekezésben résztvevő háziorvosok részére kiemelkedő munkájuk elismeréseként is adományozható díj.

(2) A díjazottak az adományozásról személyenként okiratot kapnak és egyszeri 70 000 Ft összegű jutalomban részesülnek fejenként.”

**2. §**

A Szentendre Város Semmelweis Díjáról szóló 23/2014. (IX.16.) önkormányzati rendelet „Záró rendelkezések” alcíme a következő 7. §-sal egészül ki:

**„7. §**

Hatályát veszti a rendelet 2/A §-a 2021. július 1. napján.”

**3. §**

Ez a rendelet a kihirdetését követő napon lép hatályba.

Szentendre, 2021. június 4.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2021. június 4-én kihirdetésre került.

**dr. Schramm Gábor**

 jegyző